ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Δεκεμβρίου 1997 περί της κατάργησης της απόφασης 97/613/ΕΚ και περί επιβολής ειδικών όρων στις εισαγωγές φυστικιών και ορισμένων άλλων παράγωγων προϊόντων καταγωγής ή προελεύσεως Ιράν (Κείμενο που παρουσιάζει ενδιαφέρον για τον ΕΟΧ) (97/830/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/43/ΕΟΚ του Συμβουλίου, της 14ης Ιουνίου 1993, περί της υγιεινής των τροφίμων (1), και ιδίως το άρθρο 10 παράγραφος 1,

Εκτιμώντας:

ότι η απόφαση 97/613/ΕΚ της Επιτροπής, της 8ης Σεπτεμβρίου 1997, για την προσωρινή αναστολή των εισαγωγών φυστικιού και άλλων παράγωγων προϊόντων καταγωγής ή προελεύσεως Ιράν (2) εφαρμόζεται μέχρι τις 15 Δεκεμβρίου 1997 και πρέπει να καταργηθεί 7

ότι στα φυστίκια καταγωγής ή προελεύσεως Ιράν παρατηρούνται πολλές περιπτώσεις υπερβολικής μόλυνσης από την αφλατοξίνη Β1 7

ότι, όπως διαπίστωσε η επιστημονική επιτροπή για τη διατροφή του ανθρώπου, η αφλατοξίνη Β1 προκαλεί, ακόμη και σε εξαιρετικά χαμηλές δόσεις, καρκίνους του ήπατος και ότι, επιπλέον, είναι γονιδιοτοξική 7

ότι, προκύπτει, ως εκ τούτου, σοβαρός κίνδυνος για τη δημόσια υγεία στην Κοινότητα και ότι είναι απαραίτητο να ληφθούν μέτρα προστασίας σε κοινοτικό επίπεδο 7

ότι οι όροι υγιεινής που επικρατούν στο Ιράν έχουν ήδη εξεταστεί και ότι από τις εξετάσεις αυτές προέκυψε ότι είναι ανάγκη να βελτιωθούν οι εφαρμοζόμενες πρακτικές υγιεινής αλλά και οι δυνατότητες ελέγχου της προέλευσης των φυστικιών 7 ότι η ομάδα που ήταν επιφορτισμένη την αποστολή δεν ήταν σε θέση να ελέγξει όλα τα στάδια επεξεργασίας των φυστικιών πριν από την εξαγωγή τους 7 ότι οι ιρανικές αρχές ανέλαβαν από την πλευρά τους δεσμεύσεις, ιδίως σε ό,τι αφορά τη βελτίωση των εφαρμοζόμενων πρακτικών κατά την παραγωγή, τη διακίνηση, τη διαλογή, τη μεταποίηση, τη συσκευασία και τη μεταφορά τους 7 ότι, κατά συνέπεια, εμφανίζεται ορθό να υπαχθούν τα φυστίκια ή τα άλλα προϊόντα που παράγονται από φυστίκια καταγωγής ή προέλευσης Ιράν σε ειδικούς όρους, για να διασφαλιστεί υψηλό επίπεδο προστασίας της δημόσιας υγείας 7

ότι πρέπει να επιτρέπεται η εισαγωγή φυστικιών και άλλων παράγωγων προϊόντων από φυστίκια προελεύσεως ή αποστολής Ιράν όταν εφαρμόζονται οι προαναφερόμενοι ειδικοί όροι 7

ότι είναι αναγκαίο η παραγωγή, η διαλογή, η διακίνηση, η μεταποίηση, η συσκευασία και η μεταφορά των φυστικιών και των άλλων παράγωγων προϊόντων από φυστίκια να γίνεται με βάση τους προσήκοντες κανόνες υγιεινής 7 ότι είναι αναγκαίο να καθορίζονται τα επίπεδα της αφλατοξίνης Β 1 και της συνολικής αφλατοξίνης σε δείγματα που θα λαμβάνονται αμέσως από κάθε παρτίδα πριν αυτή εγκαταλείψει το Ιράν 7

ότι είναι αναγκαίο να χορηγούνται από τις ιρανικές αρχές τα απαιτούμενα παραστατικά έγγραφα που θα συνοδεύουν κάθε παρτίδα φυστικιών καταγωγής ή προέλευσης Ιράν, στα οποία θα αναφέρονται οι όροι παραγωγής, διαλογής, διακίνησης, μεταποίησης, συσκευασίας και μεταφοράς καθώς και τα αποτελέσματα των εργαστηριακών αναλύσεων κάθε παρτίδας αναφορικά με τα επίπεδα της αφλατοξίνης Β 1 και τα συνολικά επίπεδα αφλατοξίνης 7

ότι είναι αναγκαίο να υποβληθούν σε συστηματικές αναλύσεις παρτίδες φυστικιού προελεύσεως ή αποστολής άλλων τρίτων χωρών, προκειμένου να καθορίζονται τα επίπεδα μόλυνσης των φυστικιών από όλες τις πηγές με αφλατοξίνη Β 1 και τα συνολικά επίπεδα της αφλατοξίνης, και ότι θα χρειαστεί να συμπληρωθούν τα συντονισμένα προγράμματα επισήμου ελέγχου των τροφίμων προς την κατεύθυνση αυτή 7

ότι έγιναν οι σχετικές διαβουλεύσεις με τα κράτη μέλη στις 29 Οκτωβρίου και στις 10 Νοεμβρίου 1997,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση καταργεί την απόφαση 97/613/ΕΚ για την προσωρινή αναστολή των εισαγωγών φυστικιού και ορισμένων άλλων παράγωγων προϊόντων από φυστίκια καταγωγής ή προελεύσεως Ιράν.

Άρθρο 2

1. Επιτρέπεται η εισαγωγή από τα κράτη μέλη:

- φυστικιών που υπάγονται στον κωδικό ΣΟ 0802 50 00,

- των εψημμένων φυστικιών που υπάγονται στους κωδικούς ΣΟ 2008 19 13 και 2008 19 93,

προελεύσεως ή αποστολής Ιράν, μόνο στις περιπτώσεις που η σχετική παρτίδα συνοδεύεται από τα αποτελέσματα των επίσημων δειγματοληψιών και αναλύσεων και από το πιστοποιητικό υγιεινής του παραρτήματος Ι που πρέπει να είναι συμπληρωμένο, υπογεγραμμένο και ελεγμένο από τον εκπρόσωπο του ιρανικού Υπουργείου Υγείας.

2. Τα φυστίκια και τα άλλα παράγωγα προϊόντα από φυστίκια καταγωγής ή προελεύσεως Ιράν επιτρέπεται να εισάγονται στην Κοινότητα μόνο μέσω των σημείων που απαριθμούνται στο παράρτημα ΙΙ.

3. Κάθε παρτίδα πρέπει να φέρει έναν ειδικό κωδικό αριθμό ο οποίος πρέπει να είναι ταυτόσημος με τον κωδικό αριθμό που αναγράφεται στα δειγματοληπτικά αποτελέσματα των επίσημων δειγματοληψιών και αναλύσεων και στο πιστοποιητικό υγιεινής που αναφέρεται στην παράγραφο 1.

4. Οι αρμόδιες αρχές κάθε κράτους μέλους πρέπει να μεριμνούν ούτως ώστε τα εισαγόμενα φυστίκια καταγωγής ή προελεύσεως Ιράν να υπόκεινται σε έλεγχο αναφορικά με τα παραστατικά τους έγγραφα, για να διασφαλίζεται η τήρηση των απαιτούμενων όρων της παραγράφου 1 στα θέματα του πιστοποιητικού υγιεινής και των δειγματοληπτικών αποτελεσμάτων.

5. Οι αρμόδιες αρχές πρέπει να φροντίζουν για τη δειγματοληπτική εξέταση και ανάλυση κάθε παρτίδας πριν από τη διάθεσή της στην αγορά από το σημείο εισόδου στην Κοινότητα, για να εντοπίζονται τα επίπεδα αφλατοξίνης Β 1 και το συνολικό επίπεδο της αφλατοξίνης και πρέπει να ενημερώνουν σχετικά την Επιτροπή για τα αποτελέσματα των αναλύσεων αυτών.

Άρθρο 3

Η παρούσα απόφαση θα επανεξεταστεί πριν από τις 31 Οκτωβρίου 1998, για να εξακριβωθεί κατά πόσο διασφαλίζεται, με τους ειδικούς όρους του άρθρου 2, σε επαρκή βαθμό η προστασία της δημόσιας υγείας στην Κοινότητα. Κατά την επανεξέταση θα διερευνηθεί, επίσης, κατά πόσον εξακολουθεί να υπάρχει ανάγκη διατήρησης σε ισχύ των ειδικών όρων.

Άρθρο 4

Τα κράτη μέλη πρέπει να θεσπίσουν τα απαιτούμενα μέτρα προκειμένου να συμμορφωθούν με τους όρους της παρούσας απόφασης. Τα κράτη πρέπει να ενημερώσουν σχετικά την Επιτροπή για τα μέτρα που έλαβαν.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 11 Δεκεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 175 της 19. 7. 1993, σ. 1.

(2) ΕΕ L 248 της 11. 9. 1997, σ. 33.

ΠΑΡΑΡΤΗΜΑ Ι

>ΑΡΧΗ ΓΡΑΦΗΚΟΥ>

Κωδ>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

Πίνακας των σημείων εισόδου μέσω των οποίων επιτρέπεται η εισαγωγή στην Ευρωπαϊκή Κοινότητα φυστικιών και άλλων παράγωγων προϊόντων από φυστίκια καταγωγής ή προελεύσεως Ιράν

>ΘΕΣΗ ΠΗΝΑΚΑ>